Danny Sullivan je upokojeni ameriški dirkač Formule 1. Debitiral je v sezoni 1983, ko je kot najboljši rezultat in edino uvrstitev med dobitnike točk dosegel peto mesto na peti dirki sezone za Veliko nagrado Monaka. Blizu uvrstitvi v točke je bil tudi na zadnji dirki sezone za Veliko nagrado Južne Afrike, kjer je zasedel sedmo mesto. Za tem ni nikoli več dirkal v Formuli 1, je pa leta 1985 dobil dirko Indianapolis 500, v sezoni 1988 pa je postal prvak serije CART.